**Projektas**

**PLUNGĖS RAJONO SAVIVALDYBĖS
TARYBA**

**SPRENDIMAS**

**DĖL MOKESČIO UŽ UGDYMĄ PLUNGĖS SPORTO IR REKREACIJOS CENTRE MOKĖJIMO IR PANAUDOJIMO TVARKOS APRAŠO patvirtinimo**

2017 m. liepos 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 18 straipsnio 1 dalimi, Lietuvos Respublikos Vyriausybės 1999 m. gruodžio 31 d. nutarimu Nr. 1526 „Dėl mokesčio už vaikų papildomą ugdymą“, Plungės rajono savivaldybės taryba nusprendžia:

1. Patvirtinti Mokesčio už ugdymą Plungės sporto ir rekreacijos centre mokėjimo ir panaudojimo tvarkos aprašą (pridedama).

2. Nustatyti, kad sprendimo 1 punktu patvirtintas Mokesčio už ugdymą Plungės sporto ir rekreacijos centre mokėjimo ir panaudojimo tvarkos aprašas įsigalioja 2017 m. rugsėjo 1 d.

3. Pripažinti netekusiu galios Plungės rajono savivaldybės tarybos 2017 m. gegužės 25 d. sprendimą Nr. T1-109 „Dėl Mokesčio ugdymą Plungės sporto ir rekreacijos centre mokėjimo ir panaudojimo tvarkos aprašo patvirtinimo“ ir jį keitusį sprendimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Savivaldybės meras

SUDERINTA:

Administracijos direktorius Finansų ir biudžeto Kalbos tvarkytojas Juristas

 skyriaus vedėjo pavad.

.......................................... .............................. .......................... ......................

Albertas Krauleidis M. Tamošauskienė Algirdas Eidukaitis Vytautas Tumas

Sprendimą ruošė Švietimo, kultūros ir sporto skyriaus vyriausioji specialistė Julija Čiuželienė

PATVIRTINTA

Plungės rajono savivaldybės

 tarybos 2017 m. liepos 27 d.

 sprendimu Nr. T1-

**MOKESČIO UŽ UGDYMĄ PLUNGĖS SPORTO IR REKREACIJOS CENTRE MOKĖJIMO IR PANAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokesčio už ugdymą Plungės sporto ir rekreacijos centre mokėjimo ir panaudojimo tvarkos aprašas (toliau – Aprašas) reglamentuoja mokesčio mokėjimo, atleidimo nuo jo, lėšų apskaitymo ar grąžinimo, surinktų lėšų panaudojimo Plungės sporto ir rekreacijos centre (toliau – Centras) tvarką.

2. Mokesčio dydis Centre nustatomas, vadovaujantis Plungės rajono savivaldybės tarybos 2015 m. birželio 25 d. sprendimu Nr. T1-172 „Dėl mokesčio už ugdymą Plungės sporto ir rekreacijos centre patvirtinimo“.

**II SKYRIUS**

**MOKESČIO MOKĖJIMO TVARKA IR TERMINAI**

3. Mokestis mokamas už kiekvieną einamąjį mėnesį iki kito mėnesio 15 d.:

3.1. pervedimu į specialiųjų lėšų sąskaitą LT944010043000497653;

3.2. sumokant UAB „Perlo paslaugos“ terminaluose.

4. Ugdytinis, priimtas į Centrą, mokestį ne mažiau kaip už vieną mėnesį turi sumokėti per 15 kalendorinių dienų nuo priėmimo dienos, o vėliau moka bendra tvarka.

5.Jei mokestis sumokėtas, o ugdytinis dėl pateisinamų priežasčių nelankė užsiėmimų, sumokėtos įmokos perkeliamos į ateinantį laikotarpį.

6. Mokestis nemokamas:

6.1. trenerio - sporto mokytojo atostogų ir ligos, jeigu jo niekas nepavaduoja, metu;

6.2. ugdytinio ligos metu, jam sergant ilgiau nei dvi savaites (pristačius gydytojo pažymą).

7. Ugdytiniui turint įsiskolinimų daugiau kaip už du 2 mėnesius, Centro direktorius, trenerio – sporto mokytojo prašymu, turi teisę išbraukti ugdytinį iš Centro sąrašų ir išreikalauti sumokėti įsiskolinimą įstatymų nustatyta tvarka.

**III SKYRIUS**

**MOKESČIO LENGVATŲ TAIKYMAS**

8. Nuo mokesčio už ugdymą gali būti atleidžiami:

8.1. Lietuvos jaunių**,** jaunimo pirmenybių, čempionatų, sporto žaidynių čempionai ir prizininkai - vienerius metus nuo prašymo pateikimo dienos;

8.2. Lietuvos Respublikos rinktinių nariai **-** sportininkai, kurie Lietuvos rinktinės sudėtyje dalyvavo tarptautinėse jaunių, jaunimo ar suaugusiųjų varžybose, kurios yra įtrauktos į tarptautinės sporto šakos federacijos kalendorių - vienerius metus nuo prašymo pateikimo dienos;

8.3. vaikai iš socialiai remtinų šeimų;

8.4. vaikai iš socialinės rizikos šeimų - pagal Vaiko teisių apsaugos skyriaus rekomendaciją (vienerius mokslo metus);

8.5. vaikai iš Vaikų globos namų - gavus patvirtinantį raštą, kad jie gyvena Vaikų globos namuose arba pas globėjus (vienerius mokslo metus);

8.6. našlaičiai (visam laikui);

8.7. Centro auklėtiniai – absolventai – nuo liepos 1 dienos iki rugpjūčio 31 d.;

8.8. kitais nenumatytais atvejais – Centro tarybos sprendimu ir direktoriaus įsakymu.

9. Jei Centrą lanko trys ar daugiau tos pačios šeimos vaikų,mokestis trečiam ir paskesniam vaikams mažinamas 50% (vienerius mokslo metus). Nuo tos dienos, kai vienas vaikas nustoja lankyti Centrą, kiti moka visą nustatytą mokestį (100 %).

10. Socialiai remtinų šeimų vaikų, Vaikų globos namų auklėtinių, vaikų iš socialinės rizikos šeimų ir iš šeimų, kurių du ir daugiau vaikų lanko Plungės sporto ir rekreacijos centrą, bei našlaičių mokestį už ugdymą kompensuoti iš Plungės rajono savivaldybės biudžeto lėšų.

**IV SKYRIUS**

**DOKUMENTŲ PATEIKIMAS**

11**.** Dėl atleidimo nuo mokesčio ar jo sumažinimo tėvai (globėjai) iki rugsėjo 15 dienos arba tik ugdytiniui pradėjus lankyti Centrą turi pateikti šiuos dokumentus:

11.1. prašymą;

11.2. vieną iš žemiau išvardintų dokumentų:

11.2.1. pažymą apie šeimos sudėtį;

11.2.2. pažymą iš Socialinės paramos skyriaus pažymoje nurodytam laikotarpiui;

11.2.3. Vaiko teisių apsaugos skyriaus rekomendaciją;

11.2.4. mirties liudijimo kopiją, jei vienas iš tėvų yra miręs;

11.2.5. gydytojo pažymą – ne vėliau kaip per 2 (dvi) savaites po ligos pabaigos.

12. Ugdytiniai pagal šio Aprašo 8.1 ir 8.2. punktų nuostatas atleidžiami nuo mokesčio trenerio prašymu, pateikę rezultatus įrodančius dokumentus, sporto federacijų, asociacijų, sąjungų tinkamai patvirtintus protokolus.

13. Laiku nepateikus informacijos ir reikiamų dokumentų, mokestis skaičiuojamas bendra tvarka, išskyrus atvejus, kai socialinė pašalpa yra paskirta už praėjusį laikotarpį.

**V SKYRIUS**

**MOKESČIO GRĄŽINIMAS**

14. Mokestis už ugdymą ugdytiniui grąžinamas, jei mokslo metais programa nevykdoma.

15. Mokesčio už teikiamą ugdymą grąžinimas įforminamas Centro direktoriaus įsakymu.

16. Tėvams (globėjams) nepateikus prašymų dėl permokų grąžinimo iki mokslo metų pabaigos, jos lieka Centro reikmėms.

**VI SKYRIUS**

**MOKESČIO PANAUDOJIMO TVARKA**

17. Surinktos lėšos apskaitomos kaip pajamų lėšos ir naudojamos sporto šakoms vystyti bei Centro bendriems poreikiams tenkinti pagal Centro tarybos pasiūlytą ir direktoriaus patvirtintą tvarką.

**VII SKYRIUS**

**BAIGIAMOSIOS NUOSTATOS**

18. Tėvai (globėjai) atsako už Centrui pateiktų dokumentų teisingumą.

19. Darbuotojas, atsakingas už mokesčio surinkimą, teikia treneriams - sporto mokytojams informaciją apie laiku nesumokėjusius mokesčio mokinius. Treneriai - sporto mokytojai vykdo savo grupės mokinių mokesčio už ugdymą mokėjimo kontrolę, prireikus - informuoja tėvus (globėjus).

20. Už ugdytinių pratybų lankomumo apskaitą, tėvų (globėjų) ir Centro administracijos informavimą apie pasikeitimus grupėse, mokesčio mokėjimo priežiūrą ir laiku mokinių (sportininkų), nustatyta tvarka nesumokėjusių mokesčio, išbraukimą iš Centro grupių sąrašų atsakingi grupių treneriai - sporto mokytojai. Už galutinį lėšų surinkimą - Centro direktorius.

21. Tvarkos aprašas skelbiamas Plungės rajono savivaldybės ir Centro interneto svetainėse.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

|  |
| --- |
| **PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO** **„DĖL MOKESČIO UŽ UGDYMĄ PLUNGĖS SPORTO IR REKREACIJOS CENTRE MOKĖJIMO IR PANAUDOJIMO TVARKOS APRAŠO patvirtinimo“** |
| 2017 m. gegužės 15 d. |
| Plungė |

**1. Parengto teisės akto projekto tikslai -** patvirtinti Mokesčio už ugdymą Plungės sporto ir rekreacijos centre mokėjimo ir panaudojimo tvarkos aprašą.

**2. Teisės akto projekto esmė, rengimo priežastys ir motyvai.** Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu ir atsižvelgiant į Plungės sporto ir rekreacijos centro prašymą.

**3. Lėšų poreikis (jeigu teisės aktui įgyvendinti reikalingos lėšos).** Šiam sprendimui įgyvendinti papildomai lėšų nereikės.

**4. Laukiami rezultatai.**

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Švietimo, kultūros ir sporto skyriaus vyriausioji specialistė Julija Čiuželienė